Асінаўка (Дубровенскі раён)

**Асі́наўка** — вёска ў Дубровенскім раёне Віцебскай вобласьці. Уваходзіць у склад Пірагоўскага сельсавету.
Знаходзіцца за 8 км на поўнач ад места Дуброўна, каля аўтадарогі () Ворша — Дуброўна — Асінторф, за 1 км на поўдзень ад міжнароднай аўтамагістралі Берасьце — Смаленск (у межах Беларусі — магістраль ). Зьяўляецца станцыяй на чыгуначнай лініі Ворша — Смаленск.  

## Гісторыя
### Вялікае Княства Літоўскае
Вёска вядома з 18 стагодзьдзя як уласнасьць Сапегаў у Дубровенскім графстве  Аршанскага павету Віцебскага ваяводзтва Вялікага Княства Літоўскага.

### Пад уладай Расейскай імпэрыі
У выніку першага падзелу Рэчы Паспалітай 28 траўня 1772 году вёска апынулася ў складзе Расейскай імпэрыі, у Аршанскім павеце Магілёўскай губэрні. 9 кастрычніка 1972 году ўтворана Аршанская правінцыя. З 22 сакавіка 1777 да 1 сьнежня 1796 у Бабінавіцкім павеце Магілёўскай губэрні (Магілёўскае намесьніцтва з 10 студзеня 1778 да 31 сьнежня 1796). З 31 сьнежня 1796 да 27 лютага 1802 Беларуская губэрня Аршанскі павет. З 27 лютага 1802 году ў Бабінавіцкім павеце Магілёўскай губэрні. З 1840 году ў Аршанскім павеце. 

Вёска Асінаўка ў 1783 годзе уладаньне князя Пацёмкіна.
У 1857 годзе сяляне былі прыпісаны к Царкве Сьвятога Юрыя ў вёсцы Мардахі.
З 16 лістапада 1871 году пачаўся рух па Маскоўска-Берасьцейскай чыгунцы. Станцыя атрымала назву па бліжэйшай вёсцы.

У 1910 годзе сялянскай грамадзе належала 95 дзесяціны зямлі. Сяляне вёскі адносіліся да прыходу Царквы Сьвятога Юрыя ў вёсцы Мардахі й уваходзілі ў Парчэвічаскае сялянскае таварыства.

### Наіноўшы час
З 14 верасьня 1917 году Магілёўская губэрня ў Заходняй вобласьці Расейскай рэспублікі. Уваходзіла ў склад Беларускай Народнай Рэспублікі, абвешчанай 25 сакавіка 1918, з 1 студзеня 1919 году ў ССРБ, з 27 лютага ў РСФСР. З 11 ліпеня 1919 году Аршанскі павет у Віцебскай губэрні.  З сакавіка 1924 году ў БССР і з 17 ліпеня Дубровенскі раён, Аршанская акруга, з 26 ліпеня 1930 году, Дубровенскі раён, БССР. З 15 студзеня 1938 году Дубровенскі раён (09.09.1946 год — 17.12.56 год Будзкі сельсавет, Арэхаўскі раён і  да 6 студзеня 1965  году ў складзе Аршанскага раёну), Віцебская вобласьць.

20 жніўня 1926 году было прынята рашэньне аб будаўніцтве раённай электрастанцыі. 9 ліпеня 1927 году адбылася ўрачыстая закладка каля вёскі Арэхі Аршанскага раёну на Асінаўскім балоце першай чаргі Асінаўская ДРЭС ў 22 тыс. кВт. У Асінаўке месьцілася ўправа па будаўніцтву Асінаўскай раённай электрастанцыі «Асінбуд». Вузкакалейная чыгунка злучыла Асінаўскую электрастанцыю з пасёлкам Асінторф. 8 лістапада 1930 г. запрацавала пад новай назвай Беларуская Дзяржаўная Раённая Электра-Станцыя (БелДРЭС).

Пад нямецкай акупацыяй зь сярэдзіны ліпеня 1941 да 26 чэрвеня 1944 году. Тут дзейнічала падпольная група, якая ўваходзіла ў склад Асінторфскага падпольля. З кастрычніка 1943 году ў зоне баявых дзеяньняў.  

## Чыгуначная станцыя
Чыгуначная станцыя Асінаўка. Код станцыі: грузавая - 169007; экспартная - 169100.  
;Расклад руху пасажырскіх цягнікоў па станцыі Асінаўка  

## Насельніцтва
* XIX стагодзьдзе: 1857 год  — 28 чалавек; 1897 год — вёска: 7 дамоў, 52 чалавекі; станцыя:  4 дамы, 33 чалавекі; 
* XX стагодзьдзе: 1910 год — вёска: 7 дамоў, 32 мужчыны, 34 жанчыны; станцыя:  5 дамоў, 20 мужчын, 35 жанчын; станцыя:  4 дамы, 15 мужчын, 6 жанчын;  1969 год — 56 дамоў, 183 чалавека; 1995 год — 76 дамоў, 195 чалавек;
* XXI стагодзьдзе: 2010 год — 155 чалавек;

## Асобы
* Іван Авекаў (19 траўня 1919 — 17 красавіка 1943, Данкаў, Ліпецкая вобласьць, Расея) — капітан авіяцыі, камандзір авіяэскадрыльлі. Герой Савецкага Саюзу 24 жніўня 1943 году.
* Эрнэст Ялугін (19 лістапада 1936 — 25 чэрвеня 2022, Менск) — беларускі пісьменьнік

## Крыніцы

## Літаратура
* 
* 
* 
*   С. 558.
* 
* 
*  
*  

Катэгорыя:Пірагоўскі сельсавет
Катэгорыя:Населеныя пункты Дубровенскага раёну